text: 74-årig alvorligt kvæstet af falske hjemmehjælpere
  16 januar 2018 kl. 17.30
  En 74-årig mand blev tirsdag eftermiddag dag kvæstet, da han forsøgte at standse to hjemmerøvere i Haderslev. Politiet efterlyser nu vidner.
  Sent på eftermiddagen blev et ældre ægtepar opsøgt af to udenlandske kvinder, der påstod, at de var fra hjemmeplejen.
  Det lykkedes at lokke manden ud af lejligheden og under forvirringen slap en af kvinderne ind i lejligheden og stjal en værdiboks, hvorefter de stak af mod parkeringspladsen.
  - Den ældre mand forsøgte at forhindre kvinderne i at køre væk, og i den forbindelse bliver han påkørt, slynget hen over køleren, og han har pådraget sig alvorlige kvæstelser, fortæller vagthavende fra Syd- og Sønderjyllands Politi.
  Vagthavende, Syd- og Sønderjyllands Politi: "Den ældre mand forsøgte at forhindre kvinderne i at køre væk, og i den forbindelse bliver han påkørt"
  Bilen er en lys personbil, en sedanmodel. Det er muligvis en Volvo S40 eller S60 eller lignende, og den forsvandt ad Varbergvej. Der var tre personer i flugtbilen, og den havde udenlandske nummerplader.
  Politiet vil gerne høre fra vidner til det dramatiske optrin. Politiet kan kontaktes på telefon 114.
  Se mere på LocalEyes.
  Vidner søges vedr. røveri i dag kl. 16.35 på Varbergvej i Haderslev, hvor ældre ægtepar blev opsøgt af 2 udenlandske kvinder. Udgav sig som hjemmeplejen og slap væk med pengekasse. Da den ældre mand løb efter, blev han enten kørt ned eller slået ned. #politidk
  
  